b'\n_START_ARTICLE_\nDirectorul nostru\n_START_SECTION_\nProduc\xc8\x9bie\n_START_PARAGRAPH_\nFilm\xc4\x83rile au avut loc \xc3\xaen perioada 18 iunie \xe2\x80\x93 24 decembrie 1954, cele exterioare \xc3\xaen Bucure\xc8\x99ti, iar cele interioare pe platourile Tomis \xc8\x99i Floreasca. Cheltuielile de produc\xc8\x9bie s-au ridicat la 3.737.000 lei.\n_START_SECTION_\nPrimire\n_START_PARAGRAPH_\nDirectorul nostru a fost vizionat de 1.500.939 de spectatori \xc3\xaen cinematografele din Rom\xc3\xa2nia, dup\xc4\x83 cum atest\xc4\x83 o situa\xc8\x9bie a num\xc4\x83rului de spectatori \xc3\xaenregistrat de filmele rom\xc3\xa2ne\xc8\x99ti de la data premierei \xc8\x99i p\xc3\xa2n\xc4\x83 la data de 31 decembrie 2014 alc\xc4\x83tuit\xc4\x83 de Centrul Na\xc8\x9bional al Cinematografiei._NEWLINE_Filmul fost aspru criticat la premiera sa datorit\xc4\x83 acurate\xc8\x9bii cu care ironiza moravurile epocii sale. \xc3\x8en prezent, filmul este considerat ca fiind una dintre cele mai importante produc\xc8\x9bii cinematografice rom\xc3\xa2ne\xc8\x99ti din toate timpurile._NEWLINE_Criticul de film Tudor Caranfil \xc3\xaen Dic\xc8\x9bionar universal de filme scrie: \xe2\x80\x9ePrimul film cu adev\xc4\x83rat disident al cinematografiei rom\xc3\xa2ne\xc8\x99ti (\xe2\x80\xa6). Sub pretextul unei intrigi benigne, el reflect\xc4\x83 alienarea malign\xc4\x83 a veteranilor care \xc8\x99i-au pus idealurile la naftalin\xc4\x83 \xc8\x99i recurg la cochilia vechilor lozinci doar c\xc3\xa2t s\xc4\x83 se men\xc8\x9bin\xc4\x83 la putere. Un tandem memorabil fac Giugaru, cu r\xc4\x83scoliri greoaie de con\xc8\x99tiin\xc8\x9b\xc4\x83, \xc8\x99i Birlic, \xc3\xaencerc\xc3\xa2nd s\xc4\x83-\xc8\x99i \xc3\xaen\xc8\x9beleag\xc4\x83 rolul \xc8\x99i locul \xc3\xaen intriga ce se \xc8\x9bese, poate cel mai uman portret satiric pe care l-a zugr\xc4\x83vit \xc3\xaen activitatea sa cinematografic\xc4\x83\xe2\x80\x9d.'